### Техническа спецификация

1. **Обхват на поръчката:**

Предмета на поръчката, съгласно Общия терминологичен речник – CPV, e с код 79811000 и наименования „Услуги свързани с цифров печат”.

Участникът, определен за изпълнител на обществената поръчка, трябва да предостави на Комисия за финансов надзор цялостна комплексна услуга за печат, размножаване и сканиране на документи чрез предоставяне на хардуерно-софтуерно решение, включващо отчетност, контрол и управление на потребителите, както и пълно сервизно обслужване и доставка на консумативи за предоставяното оборудване за периода на договора. Изпълнителят няма задължение да доставя хартия.

Предоставените печатащи устройства и софтуер трябва да покриват минималните технически изисквания, описани в техническата спецификация, като всички предоставени печатащи устройства и софтуер трябва да бъдат съвместими с цел улеснение на използването им от служителите.

Предложените устройства трябва да са нови, неупотребявани, в заводска опаковка и в актуалната производствена листа на производителя.

Печатът на устройствата следва да може да се извършва след идентифициране на потребителя с помощта на използваните в организацията персонални карти за контрол на достъпа или персонален ПИН код. Това изискване е за принтери Тип 1 и Тип 2.

Поръчката предвижда доставка, инсталиране и настройка, пускане в експлоатация и осигуряване на сервиз и консумативи (без зареждане с хартия) на цялостна комплексна услуга за цифров печат, размножаване и сканиране на документи чрез предоставяне на хардуерно-софтуерно решение за нуждите на Комисия за финансов надзор.

Предметът на поръчката, включва следните основни дейности:

1. доставка, инсталация, настройка и пускане в експлоатация:
	1. на софтуерно решение/система за мониторинг и управление на услугата и потребителите;
	2. на 15 броя монохромни многофункционални копирни устройства А6-минимум А4 /Тип 1/;
	3. на 1 брой цветно многофункционално копирно устройство А6-минимум А4 /Тип 2/;
	4. на 6 броя персонален клас цветни печатни устройства А6-А4 /Тип 3/.
2. гаранционна поддръжка и пълно сервизно обслужване на предоставеното оборудване и софтуер и доставка на резервни части и консумативи (без хартия).

Предоставените печатащи мултифункционални устройства и софтуер трябва да покриват минималните технически изисквания, описани в настоящата техническа спецификация, както и да притежават унификация по отношение на тяхната съвместимост, с цел леснота при използването им от служителите на Комисия за финансов надзор.

* 1. **Внедряване на предложената услуга в сградата и мрежовата среда на Възложителя**

При внедряване на предложената услуга, Изпълнителят следва да:

* предложи план-график за инсталиране, тестване и пускане в експлоатация на доставеното оборудване, който да бъде съгласуван с Възложителя;
* предостави за инсталиране предложените софтуерни приложения. При изготвяне на техническото предложение е необходимо участникът да опише техническите хардуерни изисквания на софтуерните приложения;
* извърши инсталацията на софтуерните решения, в присъствието и със съдействието на служител на Възложителя, като същата не трябва да е свързана с никакви допълнителни разходи за Възложителя.
* извърши доставка, инсталацията и конфигурация на хардуерните устройства, като интеграцията им в мрежовата среда на Възложителя се извършва съвместно със служители на Възложителя на база на пълни инструкции и в присъствието на компетентен служител на Изпълнителя.
* извърши подробно обучение на техническия персонал на Възложителя за обслужване, използване и конфигуриране на решението. Обучението включва и изготвянето на основни видове справки, специфични настройки и др.

При приключване на внедряване на решението, Възложителя следва да извърши тестване и приемане на системата в присъствието на представител/и на Изпълнителя, като за целта се подписва двустранен приемо-предавателен протокол за внедряване.

* 1. **Изисквания към Система за мониторинг и управление на услугата и потребителите**

Участникът следва да предложи и внедри като част от техническото си предложение “Система за мониторинг и управление на услугата и потребителите”, с помощта на която се наблюдават и управляват всички използвани печатащи устройства предоставени от Изпълнителя, както и потребителите използващи услугата.

В техническото предложение следва участникът да опише детайлно необходимия брой сървъри (компютри) и техните технически изисквания, като процесорна честота, обем оперативна памет и предполагаемо дисково пространство, операционни системи и бази данни, които са необходими за правилното функциониране на системата за мониторинг. Възложителят осигурява необходимия хардуер за „Системата за мониторинг и управление на услугата и потребителите”. Всички други изисквания, касаещи работата на системата за мониторинг, като лицензи на операционни системи и лицензи за база данни се предоставят от и за сметка на Изпълнителя. Предложеното софтуерно решение за управление на услугата, се предоставя с необходимите лицензи за съответният брой предложена печатаща техника и минимален брой от 250 потребители. Лицензите трябва да са предоставени на името на Възложителя.

Предложеното комплексно решение не трябва да води до извършване на допълнителни разходи от страна на Възложителя за закупуване на лицензи и други, свързани с работата на предлаганата система за мониторинг на услугата.

Системата трябва да има възможност за проследяване на достъпността на услугата чрез отчети за период. Системата трябва да дава възможност за управление на печатащите устройства отдалечено, прилагайки настройки чрез политики за управление, както и актуализация и смяна на софтуера им за управление. Системата да включва модул за управление правата за печат, функции за осигуряване на сигурност на разпечатваните документи и ограничаване на достъпа до тях от други потребители.

**Печатът на всички устройства от Тип 1 и Тип 2, предоставени като част от услугата, следва да може да се извършва само и единствено след идентифициране на потребителя с помощта на използваните при Възложителя персонални карти за контрол на достъпа или персонален ПИН код. Печатът върху устройства от Тип 3 е директен, като е осигурена съответната отчетност на броя отпечатани страници.**

Необходимо е софтуерът за управление, отчетност и контрол на печата да включва всички необходими лицензи за реализиране на описаните функции, като покрива следните минимални изисквания на Възложителя:

* да осигурява възможност за печат след верификация с RFID карта (карта за достъп) в комбинация с цифров ПИН код или поотделно за минимум 250 потребителя. Това изискване е за принтери Тип 1 и Тип 2;
* да осигурява възможност за активна верификация на потребителите при заявки за ползване на услугата, към изградената при Възложителя Майкрософт активна директория;
* да осигурява възможност за детайлни и кумулативни справки по:
* изпечатани материали/документи на отделна машина по вид и количество;
* вид и количество изпечатани материали/документи по потребител или група потребители;
* справка за отпечатан файл по потребител, за дадена дата и час;
* автоматично генериране на справки на определен период и изпращането им по имейл (електронна поща);
* отчетите да поддържат минимум \*.CSV формат, от който данните да могат да се извеждат от системата и да позволяват допълнителна обработка;
* възможност за настройка на автоматични справки на определено число на всеки месец и изпращането им на определен имейл или група от имейли;
* задаване на лимити по обем и вид документи;
* автоматично изготвяне на подробни справки на ниво устройство и потребител;
* изпращане на съобщение на e-mail при наличие на проблем в устройството или необходимост от смяна на консуматив като:
	+ ниско ниво на тонер;
	+ заседнала хартия;
	+ намаляване нивото на хартията в контейнерите на устройствата;
	+ възникнала грешка при печат;
	+ отказ на заявка за печат;
* изпращане на заявка за печат към услугата и нейното съхранение за отпечатване за срок от минимум 24 часа;
* автоматично изтриване на документи от документите, чакащи за печат, ако не са разпечатани до 24 часа от заявката за печат;
* възможност за преглеждане на активните задачи за печат на екрана на устройствата и възможност за изтриването на заявени вече файлове за печат;
* възможност за индивидуална промяна на настройките за печат чрез потребителски персонален WEB достъп;
* мрежови функции за печат, факс и сканиране на документи;
* възможност на изпращане на заявки за печат, които могат да бъдат изпълнени на всяко едно от устройства, част от услугата - функция Follow me print/ Follow you/Print release/ Pull print или еквивалентна;
* осигуряване на допълнителен код за печат към всяка една карта за достъп;
* отдалечено наблюдение на статуса на устройствата;
* отчетност на направените разходи по потребител, отдел, дирекция и др;
* контрол на действията на потребителите при печат/копиране/сканиране чрез задаване на автоматични политики на ниво потребител, функция, отдел и др.;
* възможност за изтегляне на заявките за печат на различни устройства от предложената инфраструктура;
* възможност за задаване на квоти/лимити за обем копия по потребител, отдел, дирекция;
* възможност за дефиниране на затворени опашки за печат (print queue), където се заявява отпечатване на „чувствителни данни“, като след отпечатване, файлът се изтрива автоматично от системата;
* възможност за проактивен мениджмънт на ниво устройство – комуникацията между софтуерното решение и устройствата трябва да се осъществява посредством HTTPS протокол и използване на криптиране на данни;
* наблюдение на статуса на устройствата в реално време. Статусът на устройствата включва, но не се изчерпва с:
	+ IP адрес;
	+ Отпечатани копия;
	+ Ниво на консумативите;
	+ Нотификации за възникнали проблеми/грешки.
	1. **Изисквания към предложеното хардуерно осигуряване и характеристики на предлаганите печатащи устройства**

Всички печатащи устройства трябва да бъдат доставени в пълно работно състояние. В случай, че за нормалната работа на устройството е необходим аксесоар, който не е посочен като задължително изискване в техническата спецификация, той трябва да бъде включен в предложението. Устройствата, които ще бъдат предоставени от Изпълнителя трябва да са фабрично и функционално изправни. Устройствата трябва да бъдат доставени с гаранция, покриваща пълния срок на договора. Предлаганите устройства трябва да отговарят на актуалните критерии за консумация на електрическа енергия Energy Star или еквивалентно. Доставката на тонер касети за техниката за срока на договора е задължение на Изпълнителя. Участникът следва да посочи в техническото си предложение вида, марката, модела и производителя на предлаганите от него печатащи устройства и тонер касети. Предложените касети следва да бъдат заводски нови, нерециклирани, оригинални от производителя на печатащата техника.

Устройствата са дефинирани по тип, като се изисква Изпълнителят да предостави следния брой устройства от всеки тип:

|  |  |  |
| --- | --- | --- |
| **Тип устройство** | **Вид** | **Количество** |
| Тип 1 | Монохромно многофункционално устройство А6-минимум А4  | 15 |
| Тип 2 | Цветно многофункционално устройство А6-минимум А4 | 1 |
| Тип 3 | Цветно персонално печатно устройство А5-А4 | 6 |

Всички характеристики на предложените от участника устройства, включително и за консумация на електрическа енергия, следва да са видни от техническото предложение или от представени каталози/брошури на производителите на предлаганите устройства, които да потвърждават предложените характеристики на устройствата, дадени в техническото предложение, представени на български език, без да са упоменати цени в тях.

**Тип 1 – Монохромно многофункционално устройство А6-минимум А4**

|  |  |
| --- | --- |
| **Характеристики** | **Минимални изисквания** |
| Тип | Монохромно многофункционално устройство |
| Технология | Лазерна, монохромна  |
| Поддържани функции | Мрежово принтиране, мрежово копиране, сканиране, факс |
| Скорост на печат и копиране | минимум 47 стр./мин. А4 – черно-бяло |
| Време за отпечатване на първа страница при печат (в секунди) | < 9 секунди |
| Максимално месечно натоварване | Минимум 150 000 отпечатани страници |
| Разделителна способност при принтиране, копиране, сканиране | Минимум 600x600dpi |
| Сканиране (стр. А4 / мин) | минимум 90 ipm монохромно; минимум 60 ipm цветно |
| Вградена  памет | Минимум 512 MB, с възможност за разширение. |
| Директен печат и сканиране от/към външна памет (USB) | Да |
| Формат на хартията | A6- минимум A4 |
| Входящи тави (бр. листа) | Тава за 500 листа + 100 листа ръчно подаване |
| Автоматично листоподаващо устройство АDF | Двустранен, минимум 50 листа |
| Двустранен печат/копиране/сканиране | Автоматичен |
| PDL support | PCL 5e/c,6, Post Script 3  |
| Интерфейси | Ethernet 10/100/1000, USB 2.0 |
| Поддържани операционни системи | Windows 7 или еквивалентно, или по-високи |
| Тип на скенера | Плосък, цветен |
| Файлови формати на сканиране | JPEG, TIFF, PDF, XPS |
| Функции на скенера | Scan-to-eMail, Scan-to-SMB, Scan-to-FTP, Network TWAIN scan или еквивалетни |
| Дисплей | 7“ цветен, чувствителен на допир дисплей или по-голям |
| Консуматив | Възможност за работа с консуматив за минимум 25 000 страници. |

**Тип 2 – Цветно многофункционално устройство А6-минимум А4**

|  |  |
| --- | --- |
| **Характеристики** | **Минимални изисквания** |
| Тип | Цветно многофункционално устройство |
| Технология | Лазерна, цветна  |
| Поддържани функции | Мрежово принтиране, мрежово копиране, сканиране, факс |
| Скорост на печат  | минимум 30 стр./мин. А4 черно-бяломинимум 30 стр./мин. А4 цветно |
| Време за отпечатване на първа страница при печат (в секунди) | < 9 сек. за черно-бяло, < 10 сек. за цветно |
| Максимално месечно натоварване | Минимум 90 000 страници |
| Разделителна способност при принтиране, копиране, сканиране | Минимум 600x600dpi |
| Сканиране (стр. А4 / мин) | 40 ipm монохромно, 30 ipm цветно |
| Вградена  памет | Минимум 512 MB, с възможност за разширение. |
| Директен печат и сканиране от/към външна памет (USB) | Да |
| Формат на хартията | A6- минимум A4 |
| Входящи тави (бр. листа) | тава за 500 листа + 100 листа ръчно подаване |
| Автоматично листоподаващо устройство АDF | Двустранен, минимум 80 листа |
| Двустранен печат/копиране/сканиране | Автоматичен |
| PDL support | PCL 5e/c,6, Post Script 3  |
| Интерфейси | Ethernet 10/100/1000, USB 2.0 |
| Поддържани операционни системи | Windows 7 или еквивалентно, или по-високи |
| Тип на скенера | Плосък, цветен |
| Файлови формати на сканиране | JPEG, TIFF, PDF, XPS |
| Функции на скенера | Scan-to-eMail, Scan-to-SMB, Scan-to-FTP |
| Дисплей | 4“ цветен, чувствителен на допир дисплей или по-голям |
| Консуматив | Възможност за работа с консуматив за минимум 6 000 стр. |

**Тип 3 – Цветно персонално печатно устройство А6-А4**

|  |  |
| --- | --- |
| **Характеристики** | **Минимални изисквания** |
| Тип | Цветно печатно устройство |
| Технология | Лазерна, цветна  |
| Поддържани функции | Мрежово принтиране |
| Скорост на печат | минимум 24 стр./мин. А4 черно-бяломинимум 24 стр./мин. А4 цветно |
| Време за отпечатване на първа страница при печат и копиране (сек.) | < 15 сек. за черно-бяло, < 15 сек. за цветно |
| Максимално месечно натоварване | Минимум 10 000 страници |
| Разделителна способност при принтиране | Минимум 600x600dpi |
| Формат на хартията | A6-A4 |
| Входящи тави (бр. листа) | Тава за минимум 150 листа |
| Двустранен печат | Автоматичен |
| PDL support | PCL 5e/c,6, Post Script 3  |
| Интерфейси | Ethernet 10/100/1000, USB 2.0 |
| Поддържани операционни системи | Windows 7 или еквивалентно, или по-високи |
| Дисплей |  LCD дисплей с менюта за диагностика и настройка |
| Консуматив | Възможност за работа с консуматив за минимум 2 000 стр. |

* 1. **Цялостна поддръжка и обслужване на услугата**

Изпълнителят трябва да осигури цялостна поддръжка и обслужване, гаранция и доставка на всичко необходимо за безпроблемното функциониране на услугата през целия срок за предоставянето ѝ – за период от 24 месеца.

**Цялостната поддръжка и обслужване** **включва**:

Осигуряване и доставка на всичко необходимо за нормалната работа на устройствата, а именно:

* включена навременна доставка на всички необходими консумативи до сградата на Комисия за финансов надзор, без хартия;
* включена доставка на резервни части до мястото на устройството и монтажа им от сервизни специалисти на Изпълнителя;
* периодично посещение и профилактика, вкл. труд и транспортни разходи не по-малко от веднъж месечно;
* цялостна поддръжка на софтуерната част от решението, актуализация при необходимост и съдействие на Възложителя при оперативната експлоатация на решението;
* пълна гаранция на предоставеното решение за целия период на договора;
* оборотно устройство в случай, че определен проблем не може да се отстрани в сроковете за обслужване;
* осигуряване на необходимото ниво на обслужване (SLA) с оглед осигуряване на непрекъсваемост на предоставяната комплексна услуга;
* представяне на подробен ежемесечен отчет (за предходен месец) за предоставяне на комплексната услуга и отчитане на направените брой черно-бели и цветни копия за съответните устройства. Месечният отчет се придружава от двустранен протокол за приемане на дейностите за съответния предходен месец.
	1. **Ниво на обслужване (Service-level agreement** – **SLA)**

Възложителят има следните изисквания към Изпълнителя за ниво на обслужване през целия срок на договора, а именно:

* доставката на тонер касети необходими за работа на печатащите устройства за срока на договора е задължение на Изпълнителя;
* тонер касетите следва да бъдат заводски нови, нерециклирани, оригинални от производителя на печатащата техника;
* тонер касетите на предоставените от Изпълнителя устройства трябва да могат да се сменят и от служител на Комисия за финансов надзор, като изразходваните касети ще се събират от Възложителя и ще се предават на Изпълнителя за рециклиране, съгласно изискванията за управление на отпадъците и опазване на околната среда според Закон за управление на отпадъците;
* тонер касети ще се сменят при пълното изчерпване на предишната касета с такива, които са били доставени от Изпълнителя (без необходимост от обаждане от служител на Възложителя);
* профилактика на доставеното оборудване след заявка от страна на Възложителя;
* подсигуряване на наличност на тонер касети, така че никое устройство да не спира работа поради липсваща тонер касета за подмяна.

Изпълнителят трябва да осигури единен телефонен номер и е-мейл адрес за регистрация на сервизни заявки, заявки за профилактика, заявки за оказване на техническа и експертна помощ при оперативната експлоатация на услугата. При наличие на проблем/събитие, който не може да бъде отстранен чрез замяна на консумативи, използване на приложения и/или процедури, които са в компетенциите на дирекция „Информационни технологии“ на Комисия за финансов надзор, служител на дирекцията изпраща заявка към посочените контакти от Изпълнителя.

* 1. **Класифициране на инцидентите и времена за обслужване**

Приоритетът на инцидентите се определя в зависимост от тяхното влияние върху работоспособността на потребителите и тяхната спешност, по описаните по-долу критерии.

Критериите за определяне на влиянието на инцидентите са:

|  |  |
| --- | --- |
| Влияние | Описание |
| 1. Критично

(Засегната е работоспособността на цялата организация) | Регистрираното събитие засяга работоспособността на цялата организация или възпрепятства напълно други критични системи и услуги, използвани от Възложителя. |
| 1. Голямо

(Засегната е работоспособността на множество потребители/отдел/дирекция) | Регистрираното събитие засяга работоспособността на множество потребители/отдел/дирекция от организацията на Възложителя. |
| 1. Средно

(Засегната е работоспособността на едно или няколко лица) | Регистрираното събитие засяга работоспособността на един или няколко потребители на Възложителя или некритична дейност. |
| 1. Слабо

(Няма засегнати лица) | Регистрираното събитие засяга оборудване или характеристика на услугата, но не е засегната работоспособността на потребители на Възложителя. |

Критериите за определяне на спешността на инцидентите са:

|  |  |
| --- | --- |
| Спешност | Описание |
| 1. Незабавна
 | Регистрираното събитие изисква неотложна реакция, без възможности за заобикаляне или друго временно решение. |
| 1. Висока
 | Регистрираното събитие изисква реакция в най-кратки срокове. Няма възможност за заобикаляне или друго временно решение. |
| 1. Средна
 | Регистрираното събитие изисква реакция в разумни срокове. Има възможност за заобикаляне или друго временно решение. |
| 1. Ниска
 | Регистрираното събитие няма пряко влияние върху функциониране на услугата и потребители. Има възможност за заобикаляне или друго временно решение. |

Приоритетът на инцидентите се определя по следната матрица:

|  |  |  |  |  |
| --- | --- | --- | --- | --- |
| Спешност  Влияние | Критично | Голямо | Средно | Слабо |
| Незабавна | П 1:Критичен | П 2:Висок | П 3: Среден | П 4: Нисък |
| Висока | П 2:Висок | П 2:Висок | П 3: Среден | П 4: Нисък |
| Средна | П 3:Среден | П 3: Среден | П 3: Среден | П 4: Нисък |
| Ниска | П 4: Нисък | П 4: Нисък | П 4: Нисък | П 4: Нисък |

Приоритетите и съответните времена за реакция се определят по следната матрица:

|  |  |
| --- | --- |
| Приоритет, съгласно матрицата на инцидентите | Описание |
| 1 – Критичен | * Време за реакция: до 2 (два) часа;
* Време за отстраняване на проблема: до 4 (четири) работни часа.
 |
| 2 – Висок | * Време за реакция: до 4 (четири) часа;
* Време за отстраняване на проблема: до 1 (един) работен ден.
 |
| 3 - Среден | * Време за реакция: до 8 (осем) часа;
* Време за отстраняване на проблема: до 3 (три) работни дни.
 |
| 4 - Нисък | * Време за реакция: до 12 (дванадесет) часа;
* Време за отстраняване на проблема: до 5 (пет) работни дни.
 |

**В своето техническо предложение, участникът трябва да декларира, че е съгласен и ще прилага така посочените параметри и условия за ниво на обслужване (SLA), изискани от Възложителя.**

1. **Задължения**

Хартията се осигурява от Възложителя, като зареждането на предоставените устройства с хартия се осъществява от служители на Възложителя. Възложителят осигурява за своя сметка електрическото захранване на машините, активното и пасивно оборудване необходимо за свързването им към изградената локална мрежа в сградата на Възложителя, както и мястото на инсталация. Машините са на Изпълнителя и се предоставят за ползване на Възложителя като част от услугата за срока на договора.

Гаранцията на предоставеното оборудване следва да е с минимална продължителност покриваща минимум срока на договора от 24 месеца. Изпълнителят трябва да осигури цялостна поддръжка и обслужване, гаранция и доставка на всичко необходимо за безпроблемното функциониране на решението през целия срок на предоставяне на комплексната услуга.

В своето техническо предложение, участникът трябва да декларира следното:

* ще доставя, зарежда, монтира нови, оригинални и неупотребявани консумативи и резервни части, произведени от производителя на съответната печатаща техника (TONER, FUSER OIL, P/R BELT, DEVELOPER или еквивалентни) с технически характеристики, които отговарят на експлоатационните изисквания за работа на високо-производителни системи за гарантиране и осигуряване на качествен и непрекъснат процес на работа при отпечатването на определеният брой копия;
* ще организира изнасяне на отпадъчните материали отделени по време на производствения процес (бутилки с отпадъчен тонер и девелопер, филтри, електронни и електрически компоненти и др.) и при подмяна и ще ги рециклира по програма съгласно изискванията на действащото законодателство.

Предложената техника и софтуер трябва да бъдат доставени и сервизирането им да се извършва от лице, оторизирано от производителя на предложените печатни устройства и софтуер, или оторизирано от официален представител на производителя на предложените печатни устройства и софтуер за територията на Република България. Към техническото предложение на участника следва да се представи съответния документ, удостоверяващ горното.

За изпълнение на поръчката, участниците в обществената поръчка следва да притежават валиден сертификат за внедрена система за управление на информационни технологии по EN ISO 20000-1 или еквивалентно.

1. **Възможност за увеличаване и намаляване на предоставените печатни устройства:**

В срока на изпълнение на договора, Възложителят си запазва правото си да увеличи или намали броя на предоставените от Изпълнителя многофункционални устройства в зависимост от потребностите си и съгласно следните условия:

* При писмено искане от страна на Възложителя се извършва намаляване или увеличаване на устройствата, съгласно срока посочен от Възложителя;
* Искане за намаляване на устройствата може да се прави най-рано 6 (шест) месеца след внедряване на комплексната услуга, а след това по всяко време на изпълнение на договора;
* Искане за увеличаване на устройствата може да се прави от сключване на договора в рамките на неговия срок;
* Допълнително предоставеното устройство трябва да отговаря на заложените минимални изисквания в настоящата спецификация за съответния тип устройство;
* При увеличение или редуциране на броя предоставени устройства, се прилагат същите условия и цени за брой копие, съгласно ценовото предложение на Изпълнителя.
1. **Място на изпълнение на поръчката:** административната сграда на Комисията за финансов надзор (КФН), находяща се на адрес: гр. София, ул. „Будапеща” № 16. При невъзможност за отстраняване на повредата на печатащите устройства, ремонтните работи се извършват в сервизен център на изпълнителя, като за този период се осигурява оборотна еквивалентна техника. В случай на смяна на сградата, в която се помещава Комисията за финансов надзор, Изпълнителят е длъжен да инсталира предоставената техника в новата сграда и да продължи да предоставя услугата без прекъсване, без за това да се дължи допълнително възнаграждение.
2. **Срок на изпълнение:**
3. Договорът влиза в сила от датата на подписването му, но не по-рано от 05.04.2020 г. и е със срок за изпълнение 24 месеца.
4. Срокът за внедряване и пускане в експлоатация на хардуерно-софтуерното решение е по предложение на участника. Минималният срок е 1 работен ден, а максималният срок е 5 работни дни, считано от датата на подписване на договора.
5. **Прогнозна стойност:** 69999 лв. без включен ДДС